**Vedtægter for Specialistordningen**

Nærværende vedtægter godkendt på Hovedbestyrelsesmøde d. 22. juni 2022.

|  |  |  |
| --- | --- | --- |
|  | **§ 1. Formål med Specialistordningen**  Formålet med Ergoterapeutforeningens Specialistordning er, at ergoterapeuter kan godkendes som kvalificerede på højt niveau til varetagelse og udvikling af ergoterapi inden for specialiserede områder, hvortil grunduddannelsen og almen praksiserfaring ikke giver tilstrækkelige forudsætninger.  Specialistordningen er forankret i Dansk Selskab for Ergoterapi (DSE) og de herunder liggende ergoterapeutfaglige selskaber (selskaber). Alle selskaber har mulighed for at ansøge om at blive en del af Ergoterapeutforeningens specialistordning. |  |
|  | **§ 2. Specialistordningen**  Specialiseringen i ergoterapi kan ske på to niveauer, henholdsvis  niveau 1: certificeret kliniker og niveau 2: specialist, indenfor hvert af de godkendte specialistområder, og tituleres således:  • Certificeret kliniker i ’specialets navn’ (eks. certificeret kliniker i  gerontologi)  • Specialist i ’specialets navn’ (eks. specialist i håndterapi)  Specialets navn følger specialistområdet jf. §3 stk. 1. |  |
|  | **Stk. 2 Kravene i specialistordningen**  En certificeret kliniker og en specialist defineres som en teoretisk og metodisk højt specialiseret ergoterapeut inden for et afgrænset ergoterapeutisk område.  Krav til en certificeret kliniker:   * Autoriseret ergoterapeut * Minimum 5 års erhvervserfaring hvoraf de 3 år skal være specialerelevant klinisk praksis indenfor specialet * Efteruddannelse svarende til 40 ECTS * Supervision minimum 20 timer * Udfærdige to case-beskrivelser * Intern formidling * Generiske kompetencer for certificeret kliniker i ergoterapi (nærmere beskrivelse af disse fremgår på www.etf.dk)   Krav til en specialist:   * Autoriseret ergoterapeut * Minimum 5 års erhvervserfaring hvoraf de 3 år skal være specialerelevant klinisk praksis indenfor specialet * Efteruddannelse svarende til 40 ECTS * Supervision minimum 50 timer * Specialerelevant videreuddannelse kandidat- eller masteruddannelsesniveau minimum 60 ECTS * Skriftlig formidling (minimum 15 siders publiceret formidling) * Ekstern formidling.   Generiske kompetencer for specialist i ergoterapi (nærmere beskrivelse af disse fremgår på www.etf.dk) |  |
|  | **§ 3. Kriterier for godkendelse af nye specialistområder:**  Et specialistområde for ergoterapeuter skal have historie, tyngde, volumen og relevans således, at der er udviklings- og forskningsperspektiver i teori og praksis.  Der skal derfor foreligge:   * Tilknytning til et selskab (jf. §1) * Et klart defineret kerneområde * Beskrivelse af den ergoterapeutiske intervention indenfor området * Eksempler på referencer ifht. dokumentation og litteratur indenfor området * Redegørelse for arbejdsområdets samfundsmæssige betydning, samt arbejdsgiverinteresse for at udvikle området. * Redegørelse for internationale paralleller, samt evt. samarbejdsrelationer. |  |
|  | **§ 4. Oprettelse og nedlæggelse af specialistområder**  Ansøgning om oprettelse af et specialistområde sker ved, at medlemmer af et selskab indsender ansøgning til Ergoterapeutforeningen. Ansøgningen og specialistområdets benævnelse godkendes af Hovedbestyrelsen (HB).   * Nedlæggelse af specialistområder vedtages af HB. |  |
|  | **§ 5. Specialistrådet**  Specialistordningen ledes af et Specialistråd, der er fælles for alle godkendte specialer i ergoterapi. Herudover er der til hvert af de godkendte specialer tilknyttet et specialistnævn. |  |
|  | **Stk. 2 Specialistrådets sammensætning**  Formand for Specialistrådet er formanden eller næstformanden for Ergoterapeutforeningen. Derudover består Specialistrådet af formanden for hvert Specialistnævn, samt 1 repræsentant fra Ergoterapeutuddannelserne, udpeget af uddannelseslederne. Alle medlemmer udpeges for en 4-årig periode. Det er muligt at blive genudpeget. |  |
|  | **Stk. 3 Specialistrådets kompetence**  Rådet træffer sine afgørelser ved simpelt flertal. I tilfælde af stemmelighed er formandens stemme afgørende. Specialistrådet fastsætter selv en forretningsorden. |  |
|  | **Stk. 4 Specialistrådets opgaver er at:**   * Godkende eller afslå indstillinger~~ne~~ fra Specialistnævnene om godkendelse af specialister * Udfærdige begrundede afslag og godkendelser på indstillinger fra Specialistnævnene * Behandle klagesager fra ansøgere, som ikke indstilles til godkendelse af Specialistnævnene. Specialistrådets afgørelse kan ikke ankes * Overvåge at Specialistnævnene følger de i vedtægterne definerede kriterier for specialistområderne og specialistgodkendelse * Evaluere specialistordningen og foreslå ændringer, herunder vedtægtsændringer til specialistordningen til behandling i HB * Informere HB og Ergoterapeutforeningens medlemmer om godkendte specialister og certificerede klinikere. * Aflægge beretning til HB forud for Repræsentantskabsmødet * Udarbejde ansøgningsskema samt vejledning til specialistgodkendelse på baggrund af foreliggende materiale * Udarbejde ansøgningsskema samt vejledning til godkendelse af nye specialistområder på baggrund af foreliggende materiale   Udarbejde begrundede indstillinger om oprettelse af nye specialistområder til godkendelse på HB på baggrund af ansøgning fra et selskab. |  |
|  | **§ 6. Specialistnævn**   * HB opretter et Specialistnævn for hvert specialistområde. Specialistnævnet er forankret i det tilhørende selskab, men ikke nødvendigvis gennem formanden. |  |
|  | **Stk. 2 Specialistnævnenes sammensætning**   * Hvert Specialistnævn består af tre medlemmer: to ergoterapeuter, der er medlemmer af det pågældende selskab, samt en særlig sagkyndig indenfor specialet. * Medlemmer af specialistnævn udpeges for en periode af 4 år. Genudpegning kan finde sted. * Nævnsformanden - den 1. ergoterapeutiske repræsentant - indstilles af selskabet og godkendes af HB. * Den 2. ergoterapeutiske repræsentant udpeges suverænt af det pågældende selskab. * Det 3. medlem af nævnet udpeges af en relevant institution. Selskabet udpeger den relevante institution og institutionen udpeger selv repræsentanten. Hvis institutionen ikke kan/vil udpege en repræsentant, udpeger selskabet en alternativ institution. * Formanden for hvert Specialistnævn indgår i Specialistrådet. * De to ergoterapeutiske nævnsmedlemmer skal som udgangspunkt være specialistgodkendt. Dette kriterium opfyldes i takt med, at Specialistrådet vurderer det som realistisk for de enkelte specialistområder.   Hvis et medlem af et Specialistnævn søger om specialistgodkendelse eller af anden årsag er inhabil, behandles ansøgningen af Specialistrådet. De to andre nævnsmedlemmer indstiller til rådet. |  |
|  | **Stk. 3 Specialistnævnenes kompetence**   * Specialistnævnet er beslutningsdygtigt, når der er et flertal til stede. Ved uenighed er formandens stemme afgørende. |  |
|  | **Stk. 4 Specialistnævnenes opgaver**   * Gennemgå og vurdere ansøgninger om specialistgodkendelse og regodkendelse ud fra gældende krav jævnfør § 2 stk. 2 og § 8 stk. 2 og udfærdige begrundede indstillinger til Specialistrådet – både ved godkendelse og afslag af ansøgninger * Følge udviklingen inden for specialistområdet, og hvis behovet opstår, foreslå ændringer i kriterierne til specialistgodkendelse |  |
|  | **§ 7. Ansøgning om godkendelse til certificeret kliniker og specialist**  Ansøgning sker ved udfyldelse af ansøgningsskema udarbejdet af Specialistrådet. Der er ansøgningsfrist én gang om året i 4. kvartal. Datoen fastsættes af Specialistrådet og offentliggøres på Ergoterapeutforeningens hjemmeside. |  |
|  | **§ 8. Regodkendelse af specialistkompetencer hvert 7. år**  Godkendelsen til certificeret kliniker og specialist er gældende i 7 år. Den enkelte certificeret kliniker og specialist kan søge om regodkendelse efter 7 år.  Dette er ikke gældende for specialister godkendt før 2019. |  |
|  | **Stk 2. Kriterier for regodkendelse**   1. **Specialerelevant klinisk erfaring:**Ansøger skal over en periode på syv år have arbejdet minimum 10 timer ugentlig i klinisk praksis med patienter eller sideløbende have beskæftiget sig med udvikling af faget, fx i form af undervisnings- eller forskningsaktiviteter. 2. **Efteruddannelse - minimum 5 ECTS:** Ansøger skal have deltaget i specialerelevant undervisning, herunder kurser og konferencer svarende til 5 ECTS-point (minimum 138 timer). Dette kan også omfatte deltagelse i relevante faglige eller videnskabelige symposier, konferencer o.l., samt selvstændigt planlagte undervisningsforløb og deltagelse i forsknings- og udviklingsprojekter. 3. **Supervision - minimum 5 timer:** Ved re-certificering skal ansøger dokumentere minimum 5 timers supervision, som skal være opnået i den mellemliggende periode på syv år. Mindst halvdelen (2,5 time) skal være individuel supervision.   **Generisk beskrivelse:** Ansøger skal give en kort gennemgang af, hvordan kompetencer omsættes til handling, samt af kendetegn på profil- og karriereudvikling de seneste syv år. |  |
|  | **§ 9. Gebyr for udstedelse af godkendelser**   1. Det er gratis for medlemmer af Ergoterapeutforeningen at blive godkendt og regodkendt. For ergoterapeuter, der ikke er medlem, opkræves gebyr. Gebyret er fastsat af HB. |  |
|  | **§ 10. Klagemuligheder**   * Klager fra Specialistnævnet over Specialistrådets afgørelser behandles af HB, ifølge Ergoterapeutforeningens vedtægter, § 6 stk 1. er HB’s afgørelse er endelig.   Alle klager sendes til Ergoterapeutforeningens sekretariat og skal være sekretariatet i hænde senest 14 dage efter modtaget svar fra Specialistrådet. |  |

Nærværende vedtægter godkendt på Hovedbestyrelsesmøde d. 22. juni 2022